
ประกาศองค์การบริหารส่วนตำบลแม่เจ้าอยู่หัว

เรื่อง  สอบราคาจ้างโครงการก่อสร้างถนนคอนกรีตเสริมเหล็กสายหน้าโรงเรียนบ้านน้ำบ่อ  หมู่ที่  ๓
-------------------------------------------------------------------- 



ด้วยองค์การบริหารส่วนตำบล แม่เจ้าอยู่หัว  มีความประสงค์จะสอบราคาจ้าง โครงการก่อสร้างถนนคอนกรีตเสริมเหล็กสายหน้าโรงเรียนบ้านน้ำบ่อ  หมู่ที่  ๓  ตามรายละเอียดดังนี้
    
-  ก่อสร้างถนนคอนกรีตเสริมเหล็ก  ขนาดกว้าง ๔ เมตร หนา ๐.๑๕ เมตร ระยะทางยาว  ๘๕  เมตร  หรือปริมาณพื้นที่ไม่น้อยกว่า  ๓๔๐  ตารางเมตร  ตามแบบมาตรฐานกรมการปกครอง  เลขที่  ท ๑๐-๐๑
-  ติดตั้งป้ายประชาสัมพันธ์โครงการตามแบบมาตรฐานของ  อบต.  จำนวน   ๑  ป้าย

                    ราคากลางของงานโครงการก่อสร้างถนนคอนกรีตเสริมเหล็กสายหน้าโรงเรียนบ้านน้ำบ่อ  หมู่ที่  ๓    ในการสอบราคาครั้งนี้เป็นเงินทั้งสิ้น  ๑๗๙,๐๐๐  บาท  (หนึ่งแสนเจ็ดหมื่นเก้าพันบาทถ้วน)
ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ถูกแจ้งเวียนชื่อเป็นผู้ถูกทิ้งงานของทางราชการ รัฐวิสาหกิจ หรือหน่วยการบริหาร      ราชการส่วนท้องถิ่น ในขณะที่ยื่นซองสอบราคา
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันนั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่  องค์การบริหารส่วนตำบลแม่เจ้าอยู่หัว  ณ  วันประกาศสอบราคาจ้าง  หรือไม่เป็นผู้กระทำการอันที่เป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
5. มีผลงานก่อสร้างประเภทเดียวกัน ในวงเงินไม่น้อยกว่า  ๘๙,๕๐๐  บาท


กำหนดดูสถานที่ก่อสร้าง ในวันที่  ๒๔  มีนาคม  ๒๕๕๗ ระหว่างเวลา ๐๙.๓๐ น. ถึง ๑๒.๐๐ น.      ณ บ้านน้ำบ่อ หมู่ที่ ๓ และกำหนดรับฟังคำชี้แจงรายละเอียดเพิ่มเติมในวันที่ ๒๔ มีนาคม  ๒๕๕๗ เวลา ๑๓.๐๐ น.  เป็นต้นไป  ณ  ที่ทำการองค์การบริหารส่วนตำบลแม่เจ้าอยู่หัว    หากไม่ได้รับฟังคำชี้แจงรายละเอียดเพิ่มเติม และดูสถานที่ก่อสร้างในวันเวลาดังกล่าวให้ถือว่าผู้นั้นได้รับฟังคำชี้แจงรายละเอียดเพิ่มเติมและดูสถานที่แล้วจะนำมาเป็นข้ออ้างเพื่อการใด ไม่ได้ทั้งสิ้น 
กำหนดยื่นซองสอบราคา โดยกำหนดให้มีการยื่นซองสอบราคา  ดังนี้
๑.  กำหนดยื่นซองสอบราคา  ตั้งแต่วันที่ ๑๑  มีนาคม  ๒๕๕๗  ถึงวันที่ ๑๙  มีนาคม  ๒๕๕๗  และตั้งแต่วันที่ ๒๑  มีนาคม  ๒๕๕๗ ถึงวันที่ ๒๕  มีนาคม  ๒๕๕๗ ณ ที่ทำการองค์การบริหารส่วนตำบลแม่เจ้าอยู่หัว   ในวันและเวลาราชการ
๒.  กำหนดยื่นซองสอบราคา ในวันที่ ๒๐  มีนาคม  ๒๕๕๗ ระหว่างเวลา ๐๘.๓๐ น. ถึง ๑๖.๓๐ น.   ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)








/ กำหนดเปิดซอง.......
กำหนดเปิดซองสอบราคา  ในวันที่ ๒๖  มีนาคม  ๒๕๕๗  ตั้งแต่เวลา ๐๙.๓๐ น. เป็นต้นไป       ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)


ผู้สนใจติดต่อขอรับ / ซื้อเอกสารสอบราคาในราคาชุดละ ๕๐๐ บาท  ได้ที่  กองคลัง  องค์การบริหารส่วนตำบลแม่เจ้าอยู่หัว  ระหว่างวันที่  ๑๑  มีนาคม  ๒๕๕๗  ถึงวันที่  ๒๕  มีนาคม  ๒๕๕๗  ตั้งแต่เวลา ๐๘.๓๐ น. – ๑๖.๓๐ น. และดูรายละเอียดได้ในเว็บไซต์   www.maechaoyuhou.go.th   ขององค์การบริหารส่วนตำบลแม่เจ้าอยู่หัว    หรือสอบถามทางโทรศัพท์หมายเลข  ๐-๗๕๓๖-๒๓๐๐   ในวันและเวลาราชการ


    ประกาศ   ณ   วันที่  ๑๑  เดือน  มีนาคม  พ.ศ. ๒๕๕๗




      
             (นายชนวีร์   ซุ่นอินทร์)






            นายกองค์การบริหารส่วนตำบลแม่เจ้าอยู่หัว
